《闰春三月二日陪行之秘监游柏谷寺》
宋代·吴中复

实界嵚岑路入云，闰余三月属芳辰。
烟林未动阴森地，山杏寒开寂寞春。
潞子岭头销白日，神农祠畔柅朱轮。
乘闲自是逍遥事，谁羡襄阳倒载人。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。